ਈ ਗਦੇ ਗੀਤਾ ਪੂਰਨਮਾ ਅਰਸ਼ਾ ਪੁੱਤਰ
ਈ ਗਦੇ ਗੀਤਾ ਪੂਰਨਮਾ ਅਰਸ਼ਾ ਪੁੱਤਰ, ਬਾਯੂ ਗੀਤਾ, ਜਾਂ ਗੀਤਾ ਪੂਰਨਮਾ (ਬਾਲੀਨੀਜ਼ ਲਿਪੀ: ᬇ​ᬕᭂᬤᬾᬕᬶᬢ​ᬧᬸᬃᬦᬫᬅᬃᬲᬧᬸᬭ, 29 ਅਕਤੂਬਰ 1985 – 25 ਫਰਵਰੀ 2023) ਬਾਲੀ ਦਾ ਇੱਕ ਲੇਖਕ ਅਤੇ ਉਦਯਾਨਾ ਯੂਨੀਵਰਸਿਟੀ ਵਿੱਚ ਬਾਲੀਨੀ ਸਾਹਿਤ ਦਾ ਸਾਬਕਾ ਲੈਕਚਰਾਰ ਸੀ। ਉਸ ਦਾ ਜਨਮ ਪੂਰਨਮਾਸ਼ੀ ਨੂੰ ਹੋਇਆ ਸੀ, ਇਸ ਲਈ ਉਸ ਦੇ ਦਾਦਾ ਜੀ ਨੇ ਉਸ ਦਾ ਨਾਂ ਪੂਰਨਮਾਸ਼ੀ ਤੋਂ ਪੂਰਨਮਾ ਰੱਖਿਆ ਤਾਂ ਜੋ ਉਸ ਦੀ ਜ਼ਿੰਦਗੀ ਹਮੇਸ਼ਾ ਰੌਸ਼ਨ ਰਹੇ। ਉਸਨੂੰ ਆਮ ਤੌਰ 'ਤੇ ਬਾਯੂ (ਵਾਯੂ) ਵੀ ਕਿਹਾ ਜਾਂਦਾ ਸੀ, ਇਹ ਨਾਮ ਉਸਨੂੰ ਦਾਈ ਤੋਂ ਮਿਲਿਆ ਜਿਸਨੇ ਉਸਦੇ ਜਨਮ ਵਿੱਚ ਸਹਾਇਤਾ ਕੀਤੀ। ਉਸਨੇ, ਆਪਣੀ ਪਤਨੀ ਚਾਰਮਾ ਚਿਤਰਾਵਤੀ, ਅਤੇ ਕਈ ਹੋਰ ਦੋਸਤਾਂ ਨਾਲ ਮਿਲ ਕੇ ਦੇਨਪਸਾਰ ਵਿਕੀਮੀਡੀਆ ਕਮਿਊਨਿਟੀ ਦੀ ਅਗਵਾਈ ਕੀਤੀ ਅਤੇ ਬਾਲੀਨੀਜ਼ ਵਿਕੀਪੀਡੀਆ ਅਤੇ ਬਾਲੀਨੀ ਵਿਕੀਸੋਰਸ ਦਾ ਨਿਰਮਾਣ ਕੀਤਾ।